એક માતા સો શિક્ષકોની ગરજ સારે છે, અને એક શિક્ષિત માતા હોય તો એક પ્રાધ્યાપકથી લઈને એક સાચા કેળવણીકારની ગરજ સારે છે. જો માતા ભણેલી અને ઉચ્ચ વિચારો ધરાવતી હશે તો તમારાં બાળકોને તેમના જીવનપથ પર આગળ વધવા મદદરૂપ બનશે. પત્ની તરીકે એ શિક્ષિત હશે તો સાચા અર્થમાં પુરુષની સહચારીની બની તેના મુશ્કેલીના સમયમાં સાચો માર્ગ ચીંધનાર દોસ્ત અને સલાહમાં માર્ગદર્શિની સાબિત થઈ શકશે. પુરુષની કટોકટીના સમયમાં એક પ્રેમિકા બની તેના માનસિક તણાવને કંઈક અંશે ઓછો કરી શકશે!